CPN วิ่งกว่า 3% โบรกแนะเป้า 71 บ. ลุ้นกำไรปี 65 โต 30% รับรู้รายได้ลงทุน SF
CPN วิ่งกว่า 3% ราคแตะ 62.71โบรกแนะนำ “ซื้อ” วางเป้า 71 บ. ลุ้นกำไรปี 65 โต 30% รับรู้รายได้ลงทุน SF-รายได้ค่าเช่าฟื้นตัว
CPN วิ่งกว่า 3% โบรกแนะนำ “ซื้อ” วางเป้า 71 บ. ลุ้นกำไรปี 65 โต 30% รับรู้รายได้ลงทุน SF-รายได้ค่าเช่าฟื้นตัว
30 พ.ค. 2565

ผู้สื่อข่าวรายงานว่า ราคาหุ้น บริษัท เซ็นทรัลพัฒนา จำกัด (มหาชน) หรือ CPN ล่าสุด ณ เวลา 11:16 น. อยู่ที่ 62.75 บาท บวก 2 บาท หรือ 3.29% สูงสุดที่ 63 บาท ต่ำสุดที่ 61.50 บาท ด้วยมูลค่าซื้อขาย 268.68 ล้านบาท

โดยบล.ดีบีเอส วิคเคอร์ส (ประเทศไทย) ระบุในบทวิเคราะห์ (30 พ.ค.2565) ประเมินราคาพื้นฐาน CPN ที่ 71 บาท และเลือกเป็นหุ้นแนะนำสัปดาห์นี้ โดยคาดรายได้และมาร์จิ้นปี 2565 ดีขึ้นหลังให้ส่วนลดค่าเช่าน้อยลงในปีนี้ และคาดว่าค่าเช่าจะกลับสู่ระดับปกติในปี 2566 ประเมินกาไรสุทธิปี 2565-2566 โต 27% และ 29% ตามลำดับ จากรายได้ค่าเช่าเพิ่มและมี Economy of scale ขณะที่การถือหุ้น SF ที่สัดส่วน 96.24% เป็นบวกในระยะยาว เมื่อ CPN เข้าไปบริหารและมี Value Added เพิ่มขึ้น
ส่วนบล.แลนด์ แอนด์ เฮ้าส์ ระบุในบทวิเคราะห์ (27 พ.ค.2565) แนะนำ “ซื้อ” CPN โดยช่วง 2 ปีที่ผ่านมาได้รับผลกระทบจากมาตรการล็อกดาวน์ รายได้ประมาณ 80% เป็นค่าเช่าจากศูนย์การค้า ทั้งนี้คาดกำไรฟื้นตัว 9.3 พันล้านบาท 30% เมื่อเทียบจากปีก่อน รับรู้รายได้ Mega Bangna ที่ซื้อจาก SF ปลายปีที่แล้ว ประเมินมูลค่ายุติธรรม 65 บาท
 